রাজশাহী সরকারি মডেল স্কুল এন্ড কলেজ

রাজশাহী সরকারি মডেল স্কুল অ্যান্ড কলেজ বাংলাদেশের রাজশাহী শহরের কাজীহাটাতে অবস্থিত একটি শিক্ষাপ্রতিষ্ঠান। ২০০৬ সালে এটি প্রতিষ্ঠিত হয় । এখানে প্রাথমিক, মাধ্যমিক ও উচ্চমাধ্যমিক ছাত্র-ছাত্রীদের পাঠদান করে থাকে। এটিকে রাজশাহীর সবচেয়ে সেরা বিদ্যালয় হিসেবে বিবেচনা করা হয়। বিদ্যালয়টির পরিবেশ অনেক গোছালো এবং ছাত্র-ছাত্রীগণ অনেক সুশৃংখল। ১৯৯৯ সালে বাংলাদেশ শিক্ষা মন্ত্রণালয় এর অধীনে ১১৪ কোটি টাকা ব্যয়ে ঢাকা মহানগরী সহ দেশের ৬টি বিভাগীয় শহরে ১১টি মডেল স্কুল ও কলেজ প্রতিষ্ঠার প্রকল্প হাতে নেয়া হয়। ঐ ১১টি শিক্ষাপ্রতিষ্ঠানের মধ্যে মাঝে ঢাকা মহানগরীতে ৫টি, বাকী ৫টি বিভাগীয় শহরে ৫টি এবং বগুড়াতে একটি বিদ্যালয় স্থাপনের পরিকল্পনা করা হয়। ২০০৬ সালের ৩১ জানুয়ারি জাতীয় অর্থনৈতিক পরিষদের নির্বাহী কমিটির এক সভায় প্রকল্পটি গৃহীত হয় ও বাস্তবায়নের উদ্যোগ নেয়া হয়। এ প্রকল্পের অংশ হিসেবে ঢাকা মহানগরীতে ৪ টি (মোহাম্মদপুরে ১টি, মিরপুরের রূপনগরে ১টি, শ্যমপুরে ১টি, লালবাগে ১টি) এবং রাজশাহী, চট্টগ্রাম, সিলেট, বরিশাল ও খুলনায় ১টি করে মোট ৯টি মডেল কলেজ প্রতিষ্ঠা করা হয়। বাকি দু’টি প্রতিষ্ঠান (ঢাকা ও বগুড়ায়) বর্তমানে বিয়াম ফাউন্ডেশন কর্তৃক পরিচালিত হচ্ছে। ২০০৬ সালে রাজশাহী শহরের কাজীহাটা এলাকায় রাজশাহী মডেল স্কুল অ্যান্ড কলেজ স্থাপিত হয়। প্রতিষ্ঠানটির নির্মাণ ব্যয় ৫ কোটি ১৩ লক্ষ ৮৪ হাজার টাকা। ২০০৭-২০০৮ শিক্ষাবর্ষে উচ্চমাধ্যমিক শ্রেনীর ছাত্রছাত্রীদের জন্য ভর্তির ঘোষণা করা হয়। পরবর্তীতে ২০০৮ সালে মাধ্যমিক ছাত্রছাত্রীদের জন্য ষষ্ঠ - দশম শ্রেনীর কার্যক্রম শুরু হয়। ২০১৩ সালে আন্ত: মন্ত্রণালয়ের সিদ্ধান্ত মোতাবেক প্রাথমিক শাখায় ছাত্র-ছাত্রীদের শিক্ষা কার্যক্রম পরিচালনা করে আসছে। ২০১৭ সালে রাজধানী ঢাকাসহ ৯ জেলার ১২টি মডেল স্কুল এন্ড কলেজ জাতীয়করণের প্রক্রিয়ায় এই প্রতিষ্ঠানটিকেও জাতীয়করণ করা হয়। রাজশাহী সরকারি মডেল স্কুল অ্যান্ড কলেজ এর মূল একাডেমিক ভবনটি পাঁচ তলা। এতে ৭১টি কক্ষ, ১০টি বিজ্ঞানাগার, ৫০টি কম্পিউটার সমৃদ্ধ ১টি ল্যাব, একটি লাইব্রেরী ও ব্যয়ামাগার রয়েছে। চতুর্ভুজ আকৃতির ভবনটির মাঝখানে একটি বাগান ও সামনের দিকে খোলা মাঠ রয়েছে। ভবনের উত্তর পাশে অধ্যক্ষ মহোদয়ের জন্য দোতলা বাসভবন রয়েছে। এই কলেজে এস,এস,সি, পরীক্ষার ফলাফলের ভিত্তিতে একাদশ শ্রেনীতে বিজ্ঞান, মানবিক ও ব্যবসায় শিক্ষা শাখায় ছাত্রছাত্রীদের ভর্তির সুযোগ দেয়া হয়। উচ্চ মাধ্যমিক পরীক্ষা (এইচ,এস,সি) কার্যক্রম রাজশাহী মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয়। নতুন প্রযুক্তির সাথে আগামী প্রজন্মকে পরিচয় করিয়ে দিতে এবং পুঁথিগত বিদ্যাকে সুস্পষ্টভাবে উপস্থাপন করার লক্ষ্যে আধুনিক মাল্টিমিডিয়া প্রজেক্টরের মাধ্যমে বিভিন্ন বিষয়ের ক্লাসের ব্যবস্থা। এখানে ৭টি মাল্টিমিডিয়া ক্লাসরুম আছে। সাহিত্য-সংস্কৃতিক অনুষ্ঠান পালন শরীরচর্চা শিক্ষা লাইব্রেরি অনুশীলন বিতর্ক প্রতিযোগিতা শিক্ষা সফর দেয়াল পত্রিকা প্রকাশ কলেক বার্ষিকী প্রকাশ প্রধান একাডেমিক ভবন রাজশাহী কলেজ রাজশাহী মেডিকেল কলেজ সরকারি আজিজুল হক কলেজ রাজশাহী শিক্ষা বোর্ড সরকারি মডেল স্কুল ও কলেজ হাজী মুহম্মদ মুহসীন সরকারি উচ্চ বিদ্যালয় "প্রতিষ্ঠানের ইতিহাস - Rajshahi Model School & College"। সংগ্রহের তারিখ ২২ জানুয়ারি ২০১৬।  "রাজশাহী মডেল স্কুল এন্ড কলেজ"। রাজশাহী জেলা প্রশাসন। [স্থায়ীভাবে অকার্যকর সংযোগ] "সরকারি হলো আরো ১২টি স্কুল এন্ড কলেজ"। ittefaq.com.bd। ১৮ সেপ্টেম্বর ২০১৭। সংগ্রহের তারিখ মে ৮, ২০২০। [স্থায়ীভাবে অকার্যকর সংযোগ] "রাজশাহী মডেল ও শিক্ষাবোর্ড মডেল স্কুল এন্ড কলেজে সরকারী কার্যক্রম শুরু হবে কবে? - বরেন্দ্র বার্তা"। varendrabarta.com। ২৮ জুলাই ২০১৯। সংগ্রহের তারিখ মে ৮, ২০২০। [স্থায়ীভাবে অকার্যকর সংযোগ] "পরিবর্তনের ছোঁয়া লেগেছে রাজশাহী মডেল স্কুল এন্ড কলেজে"। সোনালি সংবাদ। জুলাই ৫, ২০১৫। [স্থায়ীভাবে অকার্যকর সংযোগ] উইকিমিডিয়া কমন্সে রাজশাহী সরকারি মডেল স্কুল এন্ড কলেজ সংক্রান্ত মিডিয়া রয়েছে। প্রতিষ্ঠানের ওয়েবসাইট